LA BARCA TE LI EMIGRANTI (....ci stanu a quai anu fatiare ...)
Proprio oggi abbiamo parlato insieme ad amici dei migranti, del forte coinvolgimento emotivo che è emerso quando li hanno salvati. Mi ha colpito una frase di questo amico: “A un certo punto agivo come diretto responsabile di quelle persone, della loro sofferenza, del loro destino. Non c’era più nel mio comportamento la consapevolezza che un organizzazione, un Paese o l’Europa se ne stesse occupando. C’ero solo io ed era un mio problema. Ancora oggi sono immerso in tutto questo”. #magicoalchimista
A' rriata la barca cu li emigranti,
ete la quarta a tuttu lu mese;
nu spiccianu mai....su propriu tanti
te tutte le razze, te tutte le specie.
Tante le facce e tanti culuri,
ne tenimu chine tutte le strate,
tice ca quai stanu chiu' sicuri ,
a casa loru su sulu mazzate.
'Nc'ete ci scappa te la miseria ,
ci te la guerra, ci te la fame...
ogni cristianu tene na storia;
te fannu pena ci li sienti cuntare.
E nui, ca lu core è de muddrica,
aprimu le porte...."facciamoli entrare"
ci 'nc'ete gente ca rischia la vita
facimu te tuttu...l'imu iutare.
Ma...nu ne dati retta alli partiti
ca fannu a gara per.... "emozionare";
pensanu sempre e sulu alli voti....
È l'unica cosa ca sapenu fare.
Li sentiti parlare te "umanità",
"amore", "impegnu", "doveri sociali"?
Nu 'nci cretiti ! ....Su falsità.
Su sulu "mercanti" in cerca d'affari.
( Bestie feroci a caccia di prede;
sempre vaganti, sempre affamati.
Fate attenzione se li vedete!
All'improvviso verrete azzannati. )
Uardatili a 'nfacce unu pe unu......
'Nc'e' quarchetunu ca ispira fiducia?
Su tutti tiauli, nu salvu nisciunu;
speriamu lu fuecu cu se li brucia!
Su li emigranti 'c'è picchi te tire:
...CI STANU A QUAI ANU FATIARE!
Li bueni, li onesti l'imu tenire
ma tutti l'auri se n'anu turnare.
...Gente ca gira e nu sape ce ha fare.....
li "carrellisti" alli supermercati....
ci spaccia,..ci sape sulu rubare,...
puttane,...papponi,.... pregiudicati,
...anu turnare te du su bbenuti!
Tenimu li nesci ca su specialisti,
a tuttu lu munnu su canusciuti;
è gente seria....su professionisti.
Tenimu le "mafie"..... le chiu' famose,
puru all'America 'nc'e' la presenza;
mo' sta beniti te fore paise
cu ne faciti la concorrenza?
Statibbu a casa, sangu bu pija.......!
Lu meju postu subbra alla terra
allu calore te fiji e famiglia...
LASSATILU A NUI STU PAISE TE MERDA.